Mojca Zlobko Vajgl

Harfistkinja i profesor na Muzičkoj Akademiji univerziteta u Ljubljani, jedna je od vodećih muzičara iz Slovenije sa bogatom internacionalnom karijerom kao solista i kamerni muzičar.

Diplomirala je na Muzičkoj Akademiji u Ljubljani, a postdiplomske studije završila je na Akademiji za Muziku i Pozorište u Hamburgu.

Kao solista nastupala je sa istaknutim simfonijskim orkestrima kao što su:

Slovenačka filharmonija i Simfonijski orkestar RTVSlovenije, Beogradska filharmonija, Kijev, Sarajevo, Baku, Skoplje, Bečki koncert Verein, Berlinski simfonijski orkestar, Orkestri Padove i Veneta, Štokholm kamerni orkestar I mnogi drugi.

Posvećena kamernij muzici, Mojca Zlobko Vajgl je poslednjih godina nastupala sa Lajpcig gudačkim kvartetom, internacionalnim gudačkim kvartetom Orfej, Slovenačkim gudačkim kvartetom Tartini, kao i sa mnogim istaknutim solistima kao što su : flautista Dieter Flury I violista Tobias Lea solisti Bečke filharmonije, Miran Kolbl koncertmajstor Slovenačke filharmonije, Italijanski flautista Massimo Mercelli, flautist Latvije Ilze Urbane, mecosopran Bernarda Fink i drugi.

Nastupala je pod dirigentskim palicama renomiranih dirigenata kao što su: Ulf Schirmer, Leopold Hager, Pavel Dešpalj, Tetsui Hona, Roberto Benzi, Israel Yinon, Evan Christ, Roman Kofman, Uroš Lajovic, Marcello Viotti, Karen Kamenšek, Rauf Abdulayev i Georg Pehlivanian.

Mojca Zlobko Vajg učestvovala je na brojnim internacionalnim muzičkim festivalima od kojih izdvaja: Dubrovnik, Gabala, Schleswig Holstein, Emiglia Romagna, Ljubljana festival, Riga, Beč, Ankara, Bahrain,Ohrid i mnogi drugi.

Muzički kritičari su njenim interpretacijama hvalili njenu izvanrednu muzikalnost, tehničko savršenstvo, širok spektar boja i izuzetnu artikulaciju.

U saradnji sa istaknutim Slovenskim kompozitorima (Primož Ramovš, Ivo Petrić, Uroš Krek, Jani Golob, Aleš Strajnar, Milko Lazar) nastala su brojna originalna dela za Harfu.

Mojca Zlobko Vajgl je snimila 9 CD-ova koji pokrivaju veliki deo literature za ovaj izvanredni instrument, solo harfu, kamernu muziku i koncerte za harfu sa orkestrom.

Profesorka je harfe i kamerne muzike na Muzičkoj akademiji Univerziteta u Ljubljani i pozvana je da bude član takmičenja harfe u Austriji i Poljskoj. Održala je i majstorske kurseve i učestvovala u razvoju rada nastavnika u okviru EU Erazmus programa.